**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ հանրային ծառայությունները կարգավորող հանձնաժողով | 16.04.2021թ. |
| N 02/16.7/12160-2021 |
| 1. «2020 թվականի սոցիալ-տնտեսական զարգացման և հարկաբյուջետային քաղաքականության հիմնական ուղղությունները» մասի «Վերականգնվող էներգետիկա» բաժնի 5-րդ պարբերությունում նշված է հետևյալ նախադասությունը՝ «Կառուցման փուլում են մինչև 5 ՄՎտ դրվածքային հզորությամբ 44 արևային կայաններ՝ գումարային 185,06 ՄՎտ դրվածքային հզորությամբ:», մինչդեռ սույն թվականի հունվարի 1-ի դրությամբ կառուցման փուլում են գտնվել մինչև 5 ՄՎտ տեղակայվող հզորությամբ 46 արևային էլեկտրակայաններ՝ էլեկտրական էներգիայի արտադրության լիցենզիաներով ամրագրված գումարային 193,06 ՄՎտ տեղակայվող հզորությամբ: | **Ընդունվել է**(Համաձայնեցված է ՀՀ ՏԿԵՆ-ի հետ) |
| 2. ՀՀ կրթության, գիտության, մշակույթի և սպորտի նախարարություն | 16.04.2021թ. |
| N 01/17/7607-2021 |
| 1. Հավելված 1-ի Աղյուսակ 3-ում ՀՀ կրթության, գիտության, մշակույթի և սպորտի նախարարության մասում «Տարեկան ճշտված պլան» մասի «Նախագծահետազոտական, գեոդեզիաքարտեզագրական աշխատանքներ» սյունյակում 1183 ծրագրի 32009 միջոցառման գծով «123,722.0» թիվը փոխարինել «129,872.0» թվով (բանաձևում ներառված չի ՀՀ Գեղարքունիքի մարզի տողի 6,600.0 հազար դրամ գումարը), իսկ «Փաստ» մասի «Նախագծահետազոտական, գեոդեզիաքարտեզագրական աշխատանքներ» սյունյակում «116,222.0» թիվը փոխարինել «122,322.0» թվով (բանաձևում ներառված չի ՀՀ Գեղարքունիքի մարզի 6,100.0 հազար դրամ գումարը): «Կատարման % ճշտված պլանի նկատմամբ» մասի «Նախագծահետազոտական, գեոդեզիաքարտեզագրական աշխատանքներ» սյունյակում «76,7» թիվը փոխարինել «76,8» թվով: |   | **Ընդունվել է** |
| 2. 2019 թվականին գործող հատուկ դպրոցների թիվը կազմել է 8, մասնագիտացված դպրոցների թիվը՝ 10: Հանրակրթական դպրոցների «1381» ընդհանուր թվի մեջ ներառված են՝ պետական դպրոցների թիվը, որը 2019 թվականին կազմել է 1335 և ոչ պետական դպրոցների թիվը, որը կազմել է 46: | **Ընդունվել է** |
| 3. «Հանրակրթություն» բաժնի տեքստային մասում խմբագրական բնույթի փոփոխությունների և լրացումների առաջարկը ներկայացվում է կից ֆայլով` Track Changes ձևաչափով: | **Ընդունվել է** |
| 3. ՀՀ պետական եկամուտների կոմիտե | 15.04.2021թ. |
| N 01/2-4/22015-2021 |
| 1. ՀՀ 2020 թվականի պետական բյուջեի կատարման վերաբերյալ հաշվետվության նախագծի Հարկային և մաքսային վարչարարություն բաժնի Հարկային և մաքսային հսկողություն մասում համալիր հարկային ստուգումների քանակին և արձանագրված լրացուցիչ պարտավորությունների գումարին վերաբերող պարբերությունը (էջ 166) առաջարկում եմ շարադրել հետևյալ խմբագրությամբ.2020 թվականի ընթացքում հարկային մարմնի կողմից իրականացված համալիր հարկային ստուգումների, վերստուգումների և լուծարային ստուգումների քանակը 2019 թվականի համեմատ նվազել է 10.2%-ով: Իրականացված ստուգումների թվի կրճատման պայմաններում 44.7%-ով ավելացել է արձանագրված լրացուցիչ պարտավորությունների գումարը, միաժամանակ ավելացել է նաև մեկ ստուգմանը բաժին ընկնող լրացուցիչ պարտավորության գումարը՝ 61.2%-ով: | **Ընդունվել է** |
| 4. ՀՀ մարդու իրավունքների պաշտպանի աշխատակազմ | 16.04.2021թ.. |
| N 01/07.1/1655-21 |
| 1. Առաջարկում ենք Հայաստանի Հանրապետության 2020 թվականի պետական բյուջեի կատարման տարեկան հաշվետվության տեքստային մասում ՀՀ մարդու իրավունքների պաշտպանի աշխատակազմի իրականացրած ծրագրերին վերաբերող հատվածը փոխարինել կից ներկայացվող խմբագրությամբ: | **Ընդունվել է** |
| 5. ՀՀ վիճակագրական կոմիտե | 16.04.2021թ. |
| N Ե/504-21 |
| 1. Հայաստանի Հանրապետության վիճակագրական կոմիտեն (այսուհետ՝ Արմստատ) Ձեզ է տրամադրում Հայաստանի Հանրապետության 2020 թվականի պետական բյուջեի կատարման հաշվետվության վերաբերյալ Արմստատի առաջարկությունները՝ track changes ձևաչափով: | **Մասամբ է ընդունվել**Հաշվետվության նախագծի «Հայաստանի Հանրապետության մակրոտնտեսական և հարկաբյուջետային զարգացումները 2020 թվականին» բաժնի «Արտաքին հատված» ենթաբաժնի «Արտաքին առևտուրն ըստ գործընկեր երկրների» հատվածում (էջ 193) նկարագրված է ԵՄ և Այլ երկրների կշիռների փոփոխությունը նախորդ տարվա համեմատ, մինչդեռ ՀՀ ՎԿ-ի կողմից ուղղումները վերաբերում են այդ երկրների նպաստումներին: |
| 5. ՀՀ վիճակագրական կոմիտե | 19.04.2021թ. |
| N Ե/509-21 |
| 2. Ի լրումն ԱՐՄՍՏԱՏ-ի Ե/504-21 գրության, ներկայացվում են ՀՀ 2020թ. պետական բյուջեի կատարման հաշվետվության վերաբերյալ լրացուցիչ առաջարկություններ Track Changes ձևաչափով: | **Մասամբ է ընդունվել**Հաշվետվության նախագծի «2020 թվականի սոցիալ-տնտեսական զարգացման և հարկաբյու-ջետային քաղաքականության հիմնական ուղղությունները» բաժնի «Կենսաթոշակային ապահովություն» հատվածի վերջին պարբերությունը խմբագրվել է՝ «2020 թվականին ընտանիքի կենսամակարդակի բարձրացմանն ուղղված նպաստ է տրամադրվել 86186 ընտանիքների, իսկ նպաստի միջին ամսական չափը կազմել է 31442.2 դրամ:» նախադասությունը փոխարինվել է «2020 թվականին ընտանիքի կենսամակարդակի բարձրացմանն ուղղված նպաստի հայտ է տրամադրվել 86186 ընտանիքների համար, իսկ նպաստի միջին ամսական չափը կազմել է 31350 դրամ:» նախադասությամբ:ՀՀ ԱՍՀՆ ծախսերի ծախսերի վերլուծության հատվածում 2019թ. վերաբերող ցուցանիշները հանդիսանում են տարվա ավարտից հետո ճշտված ցուցանիշներ, ուստի այդ մասով ՀՀ ՎԿ կողմից ներկայացված առաջարկները չեն ընդունվել:2019թ. աշխատանքային կենսաթոշակառուների՝ նախագծում ներկայացված թիվը (446195) փաստացի կենսաթոշակառուների միջին տարեկան թվաքանակն է, իսկ ՀՀ ՎԿ կողմից նշված 464110 շահառուն՝ 2019 տարեվերջի դրությամբ  իրավունք ձեռքբերածների թվաքանակը։ Նույնը վերաբերում է նաև ընտանիքի կենսամակարդակի բարձրացմանն ուղղված նպաստներին (էջ 462). 93397-ը նպաստառուների տարեկան փաստացի միջին թվաքանակն է, իսկ 86197-ը՝ տարեվերջին իրավունք ձեռքբերածների ցուցանիշ։ Ծերության, հաշմանդամության, կերակրողին կորցնելու դեպքում նպաստների տրամադրման մասով (էջ 484) 65209-ը 2019թ. փաստացի շահառուների միջին տարեկան ցուցանիշն է, իսկ ՀՀ ՎԿ կողմից նշված 71773-ը՝ տարեվերջի ցուցանիշը։ՀՀ ԿԳՄՍՆ ծախսերի վերլուծության հատվածում առաջարկված փոփոխություններից ընդունվել է 2019թ. հատուկ դպրոցների քանակի վերաբերյալ ճշտումը, իսկ մյուս առաջարկությունները չեն ընդունվել՝ ելնելով ՀՀ ՎԿ առաջարկությունների վերաբերյալ ՀՀ ԿԳՄՍՆ դիտողություններից: Մասնավորապես՝ հաշվետվության նախագծում ուսանողական նպաստ ստացող, կրթաթոշակ ստացող ուսանողների, դպրոցներում սովորողների թվերը ներկայացված են փաստացի ֆինանսավորված ուսանողներին, աշակերտներին համապատասխան: |